da da da nb da da da nb nb da da da da da da da da da da da da nb nb da da da da da da nb nb da da da da da da nb nb da da da da da da da nb nb da da sv da da da da da da da da da da da da nb nb da da de da da da nb nb da da da da nb nb da da da da da nb nb da da da da da nb nb da da da da da da da nb nb da da da da da da nb nb da da da da da da da nb nb da da da da da da da da nb nb da da da da da da nb nb da da sv da da da da da da nb nb da da da da da da nb nb da da da da da da nb nb da da da da nb nb da da da da en en da pl da en da fr da da da en en da da da da da da da da fr da da da da de da da da da da cs da da da da da en da da da da da de da cs da da cs cs cs da da de da cs da cs cs da da da da cs da de es cs da da da cs da de cs cs cs de de es en nb da da da da sv de da da da da da da da da sv da da da da da da cs da de da da cs da da de en da da da en da da da da cs da da de da da da da da de da da da da de da cs da da da da cs da de cs da cs da da cs cs da da da cs da da cs cs cs da da cs cs da da da en de da cs cs cs da de cs cs da da da en de da cs cs cs da da cs cs da da da cs da da cs da da da de cs cs da da da cs da da cs da cs da
Livet på Vestegnen: december 2018
søndag den 30. december 2018
Bog nr. 35 - Det glemte brev
Juledag stod jeg på det lokale bibliotek og skulle finde en bog til resten af ferien. Så det blev 'Det glemte brev', som jeg ikke havde hørt om før. Men den lå blandt personalets anbefalinger.
Og den var faktisk god. Den sprang frem og tilbage i tid mellem 1939 og 1989. Alligevel formåede den at holde spændingen langt hen af vejen. De historiske romaner har altid haft min interesse og denne var et rigtig fint eksemplar.
Der er  kærlighed og drama spundet ind mellem historiske fakta i denne bog. Du kan læse mere om handlingen lige her.
Indsendt af Birgitte B kl. 16.53 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Ferie, Jul, Livet i almindelighed
lørdag den 29. december 2018
Glædelig (bag)jul - indlæg fra Lokalavisen
Dette indlæg kom (selvfølgelig) i avisen lige inden jul. De har blot ikke lagt det online endnu...
Jeg nåede jo alting inden juleaften og jeg har indtil nu haft en dejlig ferie. Denne december er fløjet afsted og jeg har virkelig prøvet, at holde 'juleræset' nede. Det lykkes stort set, trods mange aktiviteter.
Her er indlægget fra sidste uge:
I år er der sket noget mærkeligt. Jeg er kommet i julestemning. Endda lang tid før vi ramte december måned. Jeg har i hele mit voksenliv haft en regel om, at jeg først spillede julemusik efter d. 1. december. Ligeledes kom julepynten ikke op før den dag december begyndte eller den første søndag i advent. I år nåede vi kun d. 22. november, før jeg skiftede radiostationen i bilen til én, der kun spiller julemusik. Og jeg smuglede lidt julestads ind derhjemme allerede nogle dage efter. Ja, jeg var faktisk rimelig forbløffet over mig selv i år.
Måske hænger det sammen med at blive ældre? Måske bliver jeg bare smittet af andre glade mennesker, som også ser frem til jul. Måske kommer julestemningen tidligt på Vestegnen? Julen har i hvert fald sneget sig ind under huden på mig, uden jeg selv gjorde noget.
”Jeg elsker jul”, sagde min sidekammerat på studiet til mig i slutningen af november. Hun er ikke kristen, men født og opvokset i Danmark. ”Så kan man slet ikke undgå at elske jul. Det er årets hyggeligste tid”. Hun har ret. Man skal være lidt en stenhård nød, for ikke at komme bare lidt i julestemning, når december-”ræset” går i gang. Om man er troende eller ikke. Om man tror på julemanden eller ej. Julen er noget, vi kan samles om. Det er noget, som vi alle mærker.
Der er nogle, der ser frem til jul og december hele året. Juleaften er højdepunktet for særlig mange mennesker på hele Vestegnen. Og hvem ved, om der kommer sne i juledagene? Jeg håber på mange måder, at vi kan være så heldige, at opleve en jul med sne og kulde. Selv om det vil skabe trafikale problemer. Sne og kulde er bare indbegrebet af jul. Det med en grå dag og støvregn sætter ligesom ikke stemningen.
Personligt har jeg haft en rigtig fin december. Der har været mange dejlige julearrangementer, men jeg har også holdt nogle pauser fra ”juleræset”. Jeg har beholdt min julestemning og hørt rigtig meget julemusik (nok lidt for meget, hvis du spørger min familie). Heller ikke i år nåede jeg at blive færdig med at købe alle julegaverne inden d. 1. december. Faktisk mangler jeg i skrivende stund stadig lidt gaver. Men mon ikke jeg nok skal nå i mål, inden vi rammer d. 24. december?
Jeg håber, at I alle er nået i mål og har haft en god december. Rigtig glædelig jul og et godt nytår til jer alle.
Indsendt af Birgitte B kl. 15.38 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Jul, Livet i almindelighed, Vestegnen
torsdag den 27. december 2018
I denne december har jeg prøvet at holde menuen så julefri som muligt. Jeg bliver hurtigt træt af den tunge julemad og savner grøntsagerne. Det er bare ikke noget for mig med tyk brun sovs og fløde-dessert.
Derfor har vi i december fået så 'almindelig' mad som muligt. Da jeg ikke kan lide risengrød, så er det ikke på menuen. Det er til gengæld hotdogs, wok med nudler, pasta med kødsovs, paprikagryde med ris, laks og mexicanske pandekager.
Så har vi jo til gengæld givet den gas med konfekt og småkager.
Indsendt af Birgitte B kl. 16.25 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hausfrau, Hverdag, Jul, Livet i almindelighed, Mad
onsdag den 26. december 2018
Bog nr. 34 - Den sidste Mrs. Parrish
Så blev det juleferie og jeg fik tid til at læse lidt ud over studiebøger. Så valget faldt på 'Den sidste Mrs. Parrish', som er lidt i genre med 'Kvinden i toget' med flere.
Det var en ok bog. Jeg gættede plottet, allerede før jeg var halvvejs. Måske fordi jeg har læst lidt for mange bøger i denne genre.
Så - er du på udkig efter en hurtig-læst, ikke for tung bog. Eventuelt til lidt aftenlæsning. Så kan jeg anbefale denne.
Indsendt af Birgitte B kl. 16.16 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Ferie, Jul, Livet i almindelighed
tirsdag den 25. december 2018
Glædelig jul - og julefred
Jeg fik fyldt kalenderen godt op med aftaler før jul. Og de løb fint af staben flere dage i træk. Så fra midten af sidste uge og til nu, så har der været gang i den.
Der har været mange dejlige ting, så som (jule)brunch hos min veninde og et familie-nisseløb med efterfølgende julefrokost.
I går var det juleaften og besøg hos svigerforældrene inden turen gik til min bror i Odense. I dag har der heldigvis været mest joggingtøj og burger til (sen) frokost.
Jeg har det præcis som Marens stribe i min kalender... Glædelig jul til jer alle.
Indsendt af Birgitte B kl. 16.20 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Ferie, Hausfrau, Jul, Livet i almindelighed
søndag den 23. december 2018
Det var så december - fraklip
Altså, det er jo ikke slut endnu. Men det er juleaften lige om lidt og derfor kommer fraklippene fra december nu. Så kan det være, at der kommer lidt juleferie-fraklip senere.
Jeg har ikke været så flittig med kameraet i denne måned.
Men et par café-besøg er det blevet til. Med jule-latté.
Jeg fik bagt nogle virkelig lækre boller med revet æble.
Det var et godt trick, for de blev virkelig bløde og saftige.
På en helt almindelig mandag tog manden og jeg i Tivoli
og så alle de fine lys, udsmykning og pynt.
Jeg bagte Luciaboller og de smagte som altid himmelsk.
Man skulle ikke tro, at det gule brød i speciel form kunne være så anderledes.
Måske er det et puds fra hjernen, men de er så lækre.
Og forleden fik jeg bagt endnu en omgang ingefær småkager.
De går hurtigt herhjemme, så der skal nok bages en portion til inden ferien er slut.
Indsendt af Birgitte B kl. 15.42 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hausfrau, Hverdag, Jul, Livet i almindelighed, Mad, Manden
lørdag den 22. december 2018
Jep, vi har lavet konfekt igen i år. Som traditionen byder. Min ældste har overgået sig selv i kreativitet og lavet et sne-landskab med pingviner og fugle på kælk. Ja, det er ikke mig, han har arvet det fra.
Vi andre er mindre ambitiøse og har lavet konfekt med marcipan og nougat. Plus nogle forskellige med lakrids og hvid chokolade.
I år har jeg købt ret meget marcipan, så jeg tror, at vi laver en omgang konfekt igen efter jul.
Indsendt af Birgitte B kl. 15.32 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Familie, Hausfrau, Jul, Livet i almindelighed, Vinter, Weekend
fredag den 21. december 2018
Lyset er på vej tilbage
Det kan ellers være svært at forestille sig, når man kigger på vejret i dag. Regn og gråvejr - ikke det perfekte julevejr. Men i morgen kommer lyset stille og roligt tilbage. Og vi har i dag alle juleferie.
Indsendt af Birgitte B kl. 21.10 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Jul, Livet i almindelighed
torsdag den 20. december 2018
Bog nr. 33 - Baseret på en sand historie
Denne bog har taget tid. Det er ikke fordi, den er dårlig. Tværtimod er det en rigtig god bog. En skræmmende bog. Den sætter tanker i gang. Den er skrevet virkelig godt.
Forfatteren får en veninde L. (som jeg hele tiden kommer til at tænke på som 'Lucille'). Hun viser sig, at være en noget speciel type. Hun får langsomt skabt hele sit liv omkring forfatteren. Ud over denne historie så er bogen også omkring emnet sandhed i litteratur.
Indsendt af Birgitte B kl. 13.41 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed
tirsdag den 18. december 2018
Flere farver på 2018
Engang i februar skabte jeg mit år (2017) på Instagram. Det var ret så farveløst. Og det ville jeg gerne gøre noget ved. Så der kom lidt flere farver i mit liv - altså på de foto jeg postede.
Jeg har derfor lavet mit 2018 Instagram og det ser unægteligt lidt mere farverigt ud. Måske fordi himlen har været så blå i den lange, solrige sommer.
Indsendt af Birgitte B kl. 16.04 4 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed
mandag den 17. december 2018
Det må være slut nu...
Hvem gider høre mere om, hvor travlt jeg har - og hvor presset december (og hele efteråret) har været? Ikke mig!
Jeg er træt af, at høre mig selv sige skrive, at jeg har for meget at lave. Så jeg tror, det skal være et farvel og tak til de indlæg for i år.
Til gengæld har jeg haft en nogenlunde produktiv weekend. Der blevet lavet marcipan i går (mere om det i et andet indlæg). Jeg har hjulpet min kollega med korrektur på hendes opgave. Der er læst til studiet og taget noter. Jeg har købt ind til yngstes julefrokost i morgen. Der er nogenlunde styr på aktiviteterne de næste par dage.
Og så er der kun to arbejdsdage, til jeg holder juleferie.
Indsendt af Birgitte B kl. 17.02 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Hausfrau, Hverdag, Jul, Livet i almindelighed, Studie, Weekend
lørdag den 15. december 2018
Jeg tror måske, at jeg er i mål
I dag fik jeg købt en julegave. Det, jeg tror, er den sidste. Så blev det krydset af på listen.
Tilbage er et par julekort, som skal skrives. Noget marcipan der skal laves - og flere småkager, som skal bages. Jeg mangler også en mandelgave og noget andet indkøb.
Til gengæld har jeg kun tre (!) arbejdsdage tilbage, inden jeg kan holde 14 dages juleferie. Sjældent har den været så tiltrængt.
Indsendt af Birgitte B kl. 14.33 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Jul, Livet i almindelighed, Weekend
torsdag den 13. december 2018
Én lille ting hver dag
I går fik jeg frankeret og postet et julekort (af den gammeldags slags). Jeg fik skiftet sengetøj og vasket fire maskiner. Jeg fik læst lidt i min bog. Jeg gik tidligt i seng og nåede at sove 8 timer.
For tiden er min største prioritet bare at nå én lille ting hver dag. Gerne flere, men som minimum én. Om det så er at skrive et julekort, læse 20 min., ringe til en veninde eller bage nogle boller. Bare for at få følelsen, at jeg har nået noget i dag.
Jeg har stadig en lang liste over ting, jeg gerne skulle nå inden jul. Og inden søndag. Og inden fredag. Men jeg prøver at bryde tingene op og tage dem i små bidder.
I fredags fik jeg noget endnu en ting - afholdt julefrokost for forvaltningen med super succes.
Indsendt af Birgitte B kl. 19.33 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hverdag, Jul, Livet i almindelighed
onsdag den 12. december 2018
Sidste time i år
Dette indlæg skulle have været på bloggen i går. Jeg skrev noget af det på vej hjem i toget, men så... ja. Det er stadig nogle travle dage og jeg er virkelig træt. Her er indlægget fra i går:
Så kom dagen, hvor semesteret sluttede og eksamen venter forude. I januar. Hvilket betyder, at jeg skal læse i juleferien.
Faget skal afsluttes med en skriftlig prøve. En såkaldt stedsprøve. Hvor vi sidder fire timer i streg og skriver en besvarelse på den udleverede opgave.
Det bliver ikke sjovt. Til gengæld var der glæde at spore i dag, hvor holdet efter sidste time kunne afslutte undervisningen.
Jeg har gået på et virkelig godt hold. Jeg har mødt kvinder, som jeg rigtig meget håber, at kunne holde kontakten med. Først dog - eksamen.
Indsendt af Birgitte B kl. 16.13 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hverdag, Jul, Livet i almindelighed, Studie
mandag den 10. december 2018
Jeg har haft jubilæum (igen). 10 år i Kommunen d. 1. december.
Jeg er gået fra små børn til store børn. Fra uerfaren medarbejder til én af dem, med mest anciennitet. Fra mindre og spredte arbejdsopgaver til tunge og specialist opgaver.
Jeg tænker ikke så meget over, at der nu er gået 10 år, siden jeg begyndte. Så længe jeg stadig er glad for mit job og er i udvikling, så tager jeg gerne 10 år mere...
Indsendt af Birgitte B kl. 17.43 6 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Hverdag, Livet i almindelighed
søndag den 9. december 2018
Sig pyt i juletiden
Denne uges indlæg til Lokalavisen skrev jeg for næsten en måned siden. De sidste 14 dage har jeg nærmest levet efter det - og kun gjort det allermest nødvendige. Noget har været fravalgt og aftaler er blevet udskudt til januar. Jeg håber, det bliver bedre lige om lidt. Så julestemningen kan indfinde sig helt.
Jo ældre jeg bliver, jo hurtigere synes jeg, året rinder. Det har jo lige været sommer og sol. Og så pludselig er det allerede december og jul. Lige i disse tider, så har jeg fået udstyret mine børn og mig selv med støvler, varme frakker, huer og vanter. Forkølelserne har dog sat ind og mørket har sænket sig. Men faktisk så er det hele til at holde ud, for julen står for døren.
Der er mange, der glæder sig i denne søde juletid. Forventningerne stiger hos både børn og voksne. December er jo i høj grad en lang jule-fejring. Te, kakao og småkager lister sig ind i hverdagen, for lige om lidt er det jul. Det er tiden, hvor vi skal hygge os allermest, men ofte ender vi med at blive fortravlede og stressede. Vi vil så gerne gøre julen perfekt.
Der er mange forpligtelser i december. Der er pakkelege med familien eller en juletræsfest i ungernes institution. Der er arrangementer, som vi glæder os til og som vi ser frem til i et helt år. Og så er der de anledninger, som vi måske ikke rigtig orker, men som vi alligevel ikke siger fra over for. Og alle de praktiske ting, som vi gerne vil nå. Så det kan pludseligt blive svært at nyde december fuldt ud, hvis man meget af tiden føler, at man halser bagud.
Jeg kender til flere eksempler på, at julen udløser en familiekrise eller andre former for konflikt. Gaven var ikke som ventet. Samværet var ikke helt så hyggeligt. Maden brændte på. Der blev serveret noget, som der ikke var enighed om. Overskuddet burde være der, men det kan ret hurtigt være væk i gave-indkøb, manglende op-pyntning, marcipankatastrofer og tanker om den perfekte december måned. Og det er jo ret ærgerligt, hvis julestemningen bliver ødelagt. Julen er trods alt hjerternes fest.
Min opfordring til jer alle er derfor, at tage nogle minutter hver dag og bare nyde jul og december. Også selv om du måske ikke engang selv skal købe nogle gaver - eller måske slet ikke holder jul. Bare nyd en kop kakao eller en kop te (og måske en lille vaniljekrans) og lad pulsen falde lidt. December handler jo i høj grad om at sænke skuldrene lidt og bare gøre sit bedste. Og måske når man ikke alt, som var planen den dag. Og det er godt nok. Så længe vi husker at nyde december måned.
Indsendt af Birgitte B kl. 19.39 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Jul, Livet i almindelighed, Vestegnen
lørdag den 8. december 2018
Jeg er ikke faldet i gryden med mælk!
Altså, der er travlhed i livet og juletravlhed - og så er der mit liv lige nu. Det hele ramler sammen i en stor pærevælling og jeg kæmper for at holde fokus og prioritere. Hele tiden, flere gange om dagen.
Faktum er, at når jeg rammer tirsdag, så burde det hele se lidt bedre ud. Indtil da, så hænger jeg i med neglene. Og prøver at nå omkring bloggen.
Så lige nu bare et lille pip om, at jeg ikke er som de to små julemus i en skål med mælk (selv om jeg løber stærkt nok, til for længst at have gjort det til smør).
Indsendt af Birgitte B kl. 17.56 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Hverdag, Jul, Livet i almindelighed, Weekend
tirsdag den 4. december 2018
Én af julens traditioner
Det er blevet en fast tradition. At min svigerinde (min brors kone) og jeg tager til København og ser juleborde hos Royal Copenhagen.
Så i lørdags fik vi set de fine borde og spist en dejlig frokost bagefter. Egentlig er det mest min svigerinde, der går op i kongeligt porcelæn og borddækning. Men det er nu blevet en tradition, at vi mødes og ser de forskellige borde.
Det er også meget smukke borde - man kan se dem helt gratis i København hvert år. Her er et par stykker af dem fra i år:
Indsendt af Birgitte B kl. 16.40 8 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Jul, Livet i almindelighed, Weekend
søndag den 2. december 2018
Glædelig 1. søndag i Advent
Jeg har fejret dagen med at sove lidt længe. Vi har været til julemarked og i eftermiddag skal vi i biografen. En søvnig, grå og våd søndag. Med plads til at få ordnet en masse praktiske ting og slappe af. Jeg har en te-julekalender, som giver en fin lille stund med en god kop te.
Indsendt af Birgitte B kl. 14.28 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Familie, Jul, Livet i almindelighed, Weekend
Nyere indlæg Ældre indlæg Start
Abonner på: Indlæg (Atom)
Jeg skriver tanker fra 2605 - vestegnens berømte smørhul. Her jongleres stort og småt. Jeg er 46 år og elsker min mand, mine drenge, mad og bøger. Jeg går op i mode, dullegrej, den almindelige hverdag, retfærdighed og plads til alle. Ellers er jeg helt (u)almindelig... Du kan kontakte mig på bbr2605@gmail.com
Vis hele min profil
Følg mig via Bloglovin
Følg mig på Instagram
beautyspace.dk - Skønhedsblog - Beauty Blog - Anette Kristine Poulsen
Hvem har glæde af opstrammende ultralyd, og hvem har ikke?
Fiftyfabulous Knits, episode 46
Det burde være forbudt
Galway, Nationalparken Te Burren og besøg ved Cliffs of Moher
Cirkus Melbollis' farvestrålende hverdag
Lidt om at tiden gik...
Hvad gør vi egentligt?
Læst, set og lyttet #1
Føler mig ikke klar…
DETTE RESULTAT HAVDE JEG IKKE DRØMT OM!
Vis 5 Vis alle
Leder du efter noget?
Bog nr. 35 - Det glemte brev
Glædelig (bag)jul - indlæg fra Lokalavisen
Ikke så julet mad
Bog nr. 34 - Den sidste Mrs. Parrish
Glædelig jul - og julefred
Det var så december - fraklip
Lyset er på vej tilbage
Bog nr. 33 - Baseret på en sand historie
Flere farver på 2018
Det må være slut nu...
Jeg tror måske, at jeg er i mål
Én lille ting hver dag
Sidste time i år
Sig pyt i juletiden
Jeg er ikke faldet i gryden med mælk!
Én af julens traditioner
Glædelig 1. søndag i Advent
Fantastisk A/S tema. Temadesign af Jason Morrow. Leveret af Blogger.